
VILJANDI  LINNAVOLIKOGU

MÄÄRUS

29. oktoober 2026   nr X

Viljandi Linnavolikogu 24.04.2025 määrus
nr 66 „Sotsiaalhoolekandelise abi andmise kord“
muutmine ja täiendamine


Määrus kehtestatakse kohaliku omavalitsuse korralduse seaduse § 6 lõike 3 punkt 2 alusel.

Täiendada määruse paragrahvi 41, lisada sellesse lõige (11) ning sõnastada see 
järgmiselt:
„(11) Sünnitoetus makstakse kolmes osas:
esimene osa makstakse pärast lapse sündi;
teine osa makstakse lapse pooleteist aastaseks saamisel, tingimusel, et laps on rahvastikuregistri andmetel katkematult olnud Viljandi linna registris alates sünnist ja tema hooldusõiguslik vanem on lapse pooleteist aastaseks saamise hetkel Viljandi linna registris ning sünnitoetuse esimest osa maksti käesoleva määruse alusel;
kolmas osa makstakse lapse kolmeaastaseks saamisel, tingimusel, et laps on rahvastikuregistri andmetel katkematult olnud Viljandi linna registris alates sünnist ja tema hooldusõiguslik vanem on lapse kolmeaastaseks saamise hetkel Viljandi linna registris ning sünnitoetuse esimest ja teist osa maksti käesoleva määruse alusel.“

Muuta määruse paragrahvi 41 lõiget 2 ning sõnastada see järgmiselt:
„(2) Sünnitoetuse esimest osa makstakse lapse vanemale, kes on Eesti Vabariigi kodanik, Euroopa Liidu kodanik või omab kehtivat elamisluba ja kelle elukohana on lapse sünnihetkel rahvastikuregistris registreeritud Viljandi linn ning sünni kohta väljastatakse lapsele meditsiinidokument, millel on lapse unikaalne kood (esitada surnultsündi tõendav dokument).“

Muuta määruse paragrahvi 41 lõiget 3 ning sõnastada see järgmiselt:
„(3)  Sünnitoetuse taotleja esitab taotluse sünnitoetuse saamiseks ja linnapea pidulikule vastuvõtule kutsumiseks sotsiaalametile enne lapse kolmekuuseks saamist. Sünnitoetust ei maksta, kui taotlus esitatakse peale tähtaega või kui laps on riiklikul ülalpidamisel või kui sünnitoetust lapse eest on makstud mõnest teisest omavalitsusest. Sünnitoetuse teise ja kolmanda osa saamiseks eraldi avaldust esitama ei pea, kui taotleja ega väljamakse saaja andmed ei ole muutunud. Kui taotleja või väljamakse saaja andmed on muutunud (nimi, isikukood, pangakonto number), tuleb sellest kirjalikult sotsiaalametit teavitada. Sünnitoetust ei maksta, kui taotlus esitatakse peale tähtaega või kui laps on riiklikul ülalpidamisel või kui sünnitoetust lapse eest on makstud mõnest teisest omavalitsusest või teisele lapsevanemale.“

Muuta määruse paragrahvi 41 lõiget 5 ning sõnastada see järgmiselt:
„(5) Sünnitoetuse esimest osa saanud või kalendriaastal sündinud ja kvartali jooksul pärast lapse sündi rahvastikuregistris Viljandi linna registreeritud lapsed on peale vastavasisulise kirjaliku soovi esitamist oodatud iga kvartali järgselt linnapea pidulikule vastuvõtule, kus lapsele kingitakse Viljandi linna vapiga hõbelusikas.“

Määrus jõustub kolmandal päeval pärast avaldamist Riigi Teatajas ning rakendatakse alates 	01.01.2027.


(allkirjastatud digitaalselt)
Helir-Valdor Seeder
linnavolikogu esimees

Seletuskiri
Viljandi Linnavolikogu 24.04.2025 määrus nr 66
„Sotsiaalhoolekandelise abi andmise kord“ muutmine ja täiendamine


Eelnõu eesmärk on väärtustada linnakodanikuks olemist ning tõsta linnakodanike toimetulekuvõimet.

Määrusega muudetakse sünnitoetuse väljamaksmise kordade arvu. Senise ühekordse väljamakse asemel makstakse sünnitoetus välja kolme väljamaksena. Esimene väljamakse tehakse samal ajal nagu kehtivas määruses, teine väljamakse lapse pooleteist aastaseks saamisel, kui lõppeb vanemahüvitis ja kolmas kolmeaastaseks saamisel, kui lapsevanem peab otsustama tööle naasmise ning suurem vajadus on lapse lasteaiakoha järgi, mis toob perele juurde kulusid. 

Hetkel kehtiv kord: 
§ 41. Sünnitoetus
(1) Sünnitoetust makstakse lapse vanemale või lapse eestkostjale, kes on Eesti Vabariigi kodanik või omab kehtivat elamisluba ja kelle elukohana on lapse sünnihetkel rahvastikuregistris registreeritud Viljandi linn ning vastsündinu elukoht on taotluse esitamise hetkel rahvastikuregistris samuti Viljandi linn.
(2) Sünnitoetust makstakse lapse vanemale, kes on Eesti Vabariigi kodanik või omab kehtivat elamisluba ja kelle elukohana on lapse sünnihetkel rahvastikuregistris registreeritud Viljandi linn ning sünni kohta väljastatakse lapsele meditsiinidokument, millel on lapse unikaalne kood (esitada surnultsündi tõendav dokument).
(3) Sünnitoetuse taotleja esitab taotluse sünnitoetuse saamiseks sotsiaalametile enne lapse kolmekuuseks saamist. Sünnitoetust ei maksta, kui taotlus esitatakse peale tähtaega või kui laps on riiklikul ülalpidamisel või kui sünnitoetust lapse eest on makstud mõnest teisest omavalitsusest.
(4) Lapse lapsendamisel või lapse üle eestkoste seadmisel võib sünnitoetust taotleda enne lapse üheaastaseks saamist.
(5) Sünnitoetuse saanud või kalendriaastal sündinud ja kvartali jooksul pärast lapse sündi rahvastikuregistris Viljandi linna registreeritud lapsed on peale vastavasisulise kirjaliku soovi esitamist oodatud iga kvartali järgselt linnapea pidulikule vastuvõtule, kus lapsele kingitakse Viljandi linna vapiga hõbelusikas.
(6) Vastuvõtu toimumisest teavitatakse taotlejat kirjalikult või elektrooniliselt saates vastava kutse rahvastikuregistrijärgsele elukoha aadressile või e-posti aadressile, kui taotleja ei ole taotluses märkinud teistsuguseid kontaktandmeid. Linnapea piduliku vastuvõtu ja kutsete saatmise korraldab kantselei koostöös sotsiaalametiga.

Muutmisjärgne kord:
(1) Sünnitoetust makstakse lapse vanemale või lapse eestkostjale, kes on Eesti Vabariigi kodanik või omab kehtivat elamisluba ja kelle elukohana on lapse sünnihetkel rahvastikuregistris registreeritud Viljandi linn ning vastsündinu elukoht on taotluse esitamise hetkel rahvastikuregistris samuti Viljandi linn.
„(11) Sünnitoetus makstakse kolmes osas:
esimene osa makstakse pärast lapse sündi;
teine osa makstakse lapse pooleteist aastaseks saamisel, tingimusel, et laps on rahvastikuregistri andmetel katkematult olnud Viljandi linna registris alates sünnist ja tema hooldusõiguslik vanem on lapse pooleteist aastaseks saamise hetkel Viljandi linna registris ning sünnitoetuse esimest osa maksti käesoleva määruse alusel;
kolmas osa makstakse lapse kolmeaastaseks saamisel, tingimusel, et laps on rahvastikuregistri andmetel katkematult olnud Viljandi linna registris alates sünnist ja tema hooldusõiguslik vanem on lapse kolmeaastaseks saamise hetkel Viljandi linna registris ning sünnitoetuse esimest ja teist osa maksti käesoleva määruse alusel.“
„(2) Sünnitoetuse esimest osa makstakse lapse vanemale, kes on Eesti Vabariigi kodanik või omab kehtivat elamisluba ja kelle elukohana on lapse sünnihetkel rahvastikuregistris registreeritud Viljandi linn ning sünni kohta väljastatakse lapsele meditsiinidokument, millel on lapse unikaalne kood (esitada surnultsündi tõendav dokument).„
„(3)  Sünnitoetuse taotleja esitab taotluse sünnitoetuse saamiseks ja linnapea pidulikule vastuvõtule kutsumiseks sotsiaalametile enne lapse kolmekuuseks saamist. Sünnitoetust ei maksta, kui taotlus esitatakse peale tähtaega või kui laps on riiklikul ülalpidamisel või kui sünnitoetust lapse eest on makstud mõnest teisest omavalitsusest. Sünnitoetuse teise ja kolmanda osa saamiseks eraldi avaldust esitama ei pea, kui taotleja ega väljamakse saaja andmed ei ole muutunud. Kui taotleja või väljamakse saaja andmed on muutunud (nimi, isikukood, pangakonto number), tuleb sellest kirjalikult sotsiaalametit teavitada. Sünnitoetust ei maksta, kui taotlus esitatakse peale tähtaega või kui laps on riiklikul ülalpidamisel või kui sünnitoetust lapse eest on makstud mõnest teisest omavalitsusest või teisele lapsevanemale.“
 (4) Lapse lapsendamisel või lapse üle eestkoste seadmisel võib sünnitoetust taotleda enne lapse üheaastaseks saamist.
„(5) Sünnitoetuse esimest osa saanud või kalendriaastal sündinud ja kvartali jooksul pärast lapse sündi rahvastikuregistris Viljandi linna registreeritud lapsed on peale vastavasisulise kirjaliku soovi esitamist oodatud iga kvartali järgselt linnapea pidulikule vastuvõtule, kus lapsele kingitakse Viljandi linna vapiga hõbelusikas.“
(6) Vastuvõtu toimumisest teavitatakse taotlejat kirjalikult või elektrooniliselt saates vastava kutse rahvastikuregistrijärgsele elukoha aadressile või e-posti aadressile, kui taotleja ei ole taotluses märkinud teistsuguseid kontaktandmeid. Linnapea piduliku vastuvõtu ja kutsete saatmise korraldab kantselei koostöös sotsiaalametiga.

Teise ja kolmanda osa väljamakse tehakse tingimusel, et laps on rahvastikuregistri andmetel katkematult olnud Viljandi linna registris alates sünnist ja tema hooldusõiguslik vanem on lapse pooleteist aastaseks saamise hetkel Viljandi linna registris ning sünnitoetuse esimest osa maksti käesoleva määruse alusel (tingimusel, et laps ja tema hooldusõiguslik vanem on rahvastikuregistri andmetel katkematult olnud Viljandi linna registris alates lapse sünnist kuni lapse pooleteist aastaseks saamiseni). Muudetud sõnastust, et tagada toetuse saamine ka olukorras kus last kasvatav hooldusõiguslik vanem muutub võrreldes esimese sünnitoetuse saamisega. 

Kui taotleja või väljamakse saaja andmed on muutunud (nimi, isikukood, pangakonto number), tuleb sellest kirjalikult sotsiaalametit teavitada. Lisaks taotleja muutumisele (last kasvatav hooldusõiguslik vanem muutub), on olukordi, kus taotleja pangakontonumber muutub või soovitakse toetust kolmandate isikute pangakontodele. Eeltoodud info ei ole ametnikele kättesaadav, seetõttu peab toetuse taotleja selle info edastama. Juhul, kui olukord ei muutu võrreldes esimese toetuse osa maksmisega, ei ole vaja taotlejal lisaks midagi teha, piisab ühest taotlusest.

Sünnitoetuse määr on Linnavalitsuse otsustada. Hetkel on kehtiv sünnitoetuse määr on 700 eurot ning esialgne plaan on sünnitoetust tõsta ning kehtestada alates 2027. aastast sünnitoetuseks 1500 eurot (I osa 800 eurot, II osa 400 eurot ning III osa 300 eurot).

Kulu eelarves tõuseb. Juhul, kui esimese osa väljamakse tõuseb 100 eurot, tõuseb kulu kalendriaastas ca 14 000 eurot, kui taotlejate arv oluliselt ei muutu. Järgnevatel aastatel eelduslikult kulu tõuseb, kui lisaks esimesele osamaksele lisandub teine osamakse (140 taotlust*400=  56 000 eurot + esimese osamakse tõus ca 14 000) ja seejärel on väljamaksmisel kõik kolm osamakset (140 taotlust*300= 42 000 + 56 000 + 14 000).

Sünnitoetus on alates 01.01.2022 olnud 700 eurot. 2025. aastal oli sünnitoetuse kulu 96 600 eurot kalendriaastas, ehk 138 toetuse saamist ja 2026. aasta esimese kaheksa kuu kulu on kokku 51 100 eurot.

SPOKU-s esitab taotleja sünnitoetuse saamiseks ühe taotluse, mille alusel menetletakse ja makstakse välja sünnitoetuse esimene osa. Teise ja kolmanda osa väljamaksmiseks uut taotlust esitada ei ole vaja ning nende väljamaksmise menetluse algatab linnavalitsus ise. Enne teise ja kolmanda osa väljamaksmist kontrollib ametnik toetuse saamise tingimuste jätkuvat täitmist, sealhulgas rahvastikuregistri andmeid. Kui hooldusõigus, väljamakse saaja, pangakonto number või muud taotluses esitatud andmed on muutunud, tuleb sellest linnavalitsust teavitada. Järgnevate väljamaksete õigeaegseks menetlemiseks luuakse linnavalitsuse dokumendihaldussüsteemis ametniku töölauale juba esimese osa menetlemisel teise ja kolmanda väljamakse menetlusülesanded, millele määratakse vastavalt väljamakse ajale tulevased tähtajad.


(allkirjastatud digitaalselt)
Karin Kiis
sotsiaalameti juhataja

